Spil Dansk

Musikskolen spiller dansk
2019-10-29 17:00 - 18:00 (Europe/Copenhagen) | Børkop Bibliotek, Ågade 6, Børkop, 7080
Vi hylder den danske musik i Børkop. Musikskolens lokale elever vil fylde lokalet med danske toner og dansk komponeret musik. Alle er velkommen.

Roskilde Kulturskoles Bandaften
2019-10-29 17:00 - 19:00 | Roskilde Kulturskole, Planetvej 30A, Jyllinge, 4040, Danmark
Koncert med Roskilde Kulturskoles rytmiske bands

Danmarks Fællessang
2019-10-29 17:30 - 19:00 | Hvidovre Hovedbibliotek, Hvidovrevej 280, Hvidovre, 2650, Danmark
Vi mødes vanen tro til Danmarks Fællessang i anledning af Spil Dansk Ugen.

I år gør vi, hvad vi kan for at lokke fyraftensfolket og andet godtfolk med til denne seance sidst på eftermiddagen i selskab med koret SAFOLI og levende pianist. Vi tænder op under fællessangen med et par håndfulde gode danske sange – og selvfølgelig skal alle synge med.

Fællessang og spisning i Mariekirken og i Forsamlingshuset
2019-10-29 18:00 - 20:30 | Mariekirken og forsamlingshuset i Bøvlingbjerg, Høvsørevej 2 og Havrevænget 2, Bøvlingbjerg, 7650
SPIL DANSK UGEN fortsætter med fyraftenssang & aftensmad kl. 18.00
Vi begynder med en halv times sang i kirken og fortsætter med aftensmad i forsamlingshuset,
Forsamlingshuset står for en middag med musik i!
Sangen er gratis. Maden koster 60 kr.
Tilmelding til spisning hos Anna Margrethe Volder tlf. 2153 2191

Nikolaj Peyk – Dansk hiphops historie
2019-10-29 18:00 - 21:00 | Richter, Søborg, Gladsaxe, Danmark
Få dansk hiphops historie serveret personligt af ham der med fra starten.
Nikolaj Peyk fortæller om, hvordan han var med til at importere en sort ghettokultur til et privilegeret hvidt mellemklasseland, hvordan kreativitet opstår, og hvordan det nogle gange er en glimrende karrierevej at bryde alle regler.
Så tag med tilbage til New York i 70’erne og København i 80’erne, når ordekvilibristen Nikolaj Peyk fortæller om, hvordan folk startede med at danse på hovederne, skrive på S-togene og synge uden melodi.
Arrangementet er lavet i samarbejde med Gladsaxe Bibliotekerne i anledning af Spil Dansk Ugen.
Gratis – bestil billetter
Foto: Christian Krog

Spil Dansk: DMF på Café Gaia Papaya
2019-10-29 18:30 - 20:00 | Cafe Gaia Papaya, Lene Bredahls Gade 10, Randers C, 8900
Medlemmer fra Dansk Musikerforbunds Randers-afdeling spiller koncert for fysisk og psykisk udviklingshæmmede i Spil Dansk-ugen. Det foregår på Cafe Gaia Papaya, hvor bandet Mixtape leverer en solid omgang rock og pop fra dengang og frem til nutidens radiohits. Som opvarmning kan man opleve HOF-band. Bandet har base hos Klub 85 på Stenaltvej og består af fysisk/psykisk funktionshæmmede.
Spil Dansk er musiklivets festuge, der altid foregår i uge 44. Siden 2001 har Spil Dansk været Danmarks største musikbegivenhed i al sin bredde og mangfoldighed af arrangementer. Turbinen, Randers Bibliotek, Randers Kommune og Randers Eventsekretariat er lokale arrangører. Det sker i samarbejde med blandt andre lokale bands, musikkorps, -ensembler og -kor. Målet er at skabe glæde og øge kendskabet til musik med dansk afsæt – herunder udfolde musikken i nye og anderledes rammer.

Spil dansk på Gaia Papaya
2019-10-29 18:30 - 20:30 | Cafe Gaia Papaya, Lene Bredahls Gade 10, Randers C, 8900
Kære alle,
Hele Danmark fejrer dansk musik i uge 44.
Det gør vi også i Randers.
Derfor inviterer vi JER til en koncert med dansk musik. Koncerten er d. 29. oktober 2019 kl. 18:30 – 20:30
i Café Gaia Papaya, Lene Bredahls Gade 10.
Koncerten er gratis
MIX TAPE – musik med gang i HOF Band – et Klub 85 band spiller op til fest og dans.
Café Gaia Papaya sørger for snacks og drikkevarer, som du kan købe til sædvanlige priser.
Håber vi ses
Dansk Musiker Forbund, Randers

Julekor synger dansk
2019-10-29 19:00 | Aal Kirke, Kirkegade 40, Oksbøl, 6840
I anledning af spil dansk ugen, holder vi koncert og fællessang med danske sange og musik. Julekoret under ledelse af Mikael Haaning er med denne aften.
Der bydes på kaffe i sognehuset bagefter.

Spil Dansk Koncert
2019-10-29 19:00 | Sportspark Vest, Strandvejen 2, Oksbøl, 6840
Koncert med Varde Blæseorkester ledet af Kenn Højbjerg.

Filmkoncert
2019-10-29 19:00 | Sct Jacobi Kirke Varde, Varde, Danmark
Jakob Lorentzen, organist ved Holmens kirke, improviserer orgelmusik til Chaplins stumfilm “The Kid”

Spil Dansk: Messing efter lukketid med Marinehjemmeværnets Musikkorps
2019-10-29 19:00 - 20:00 | Randers Bibliotek, Stemannsgade 2, Randers C, 8900, Danmark
To af byens store messingorkestre spiller aftenkoncert på Randers Bibliotek i anledning af Spil Dansk-ugen. Tirsdag står det lokale Marinehjemmeværns Musikkorps på scenen.

Hvis man holder af god musik udsat for messingblæsere, er der god grund til at møde op til koncert i udlånet på Hovedbiblioteket i Stemannsgade denne aften. Her spiller Marinehjemmeværnets Musikkorps nemlig koncert i udlånet under ledelse af dirigent Arne Jespersen, som til dagligt spiller trompet i Prinsens Musikkorps.
Aftenens orkester, som er 70 år, er Danmarks ældste, stadig eksisterende Hjemmeværnsorkester og har base på den gamle kasserne i Randers. Det er gratis at komme ind til koncerten, og ingen tilmelding er nødvendig.

Spil Dansk er musiklivets festuge, der altid foregår i uge 44. Siden 2001 har Spil Dansk været Danmarks største musikbegivenhed i al sin bredde og mangfoldighed af arrangementer. Turbinen, Randers Bibliotek, Randers Kommune og Randers Eventsekretariat er lokale arrangører. Det sker i samarbejde med blandt andre lokale bands, musikkorps, -ensembler og -kor. Målet er blandt andet at skabe glæde og øge kendskabet til musik med dansk afsæt – herunder udfolde musikken i nye og anderledes rammer

Spil Dansk i Herlev Musikskole
2019-10-29 19:00 - 20:00 | Herlev Musikskole Fællesrummet, Herlev Musikskole Herlev Bygade 30, Herlev, 2730
Herlev Musikskoles sangelever og kor synger sange af danske komponister og tekstforfattere.

Spil dansk koncert
2019-10-29 19:00 - 20:30 | Skørping Nykirke, Kirkevej, S, 9520, Danmark
Koncert med elever fra Rebild Kulturskole og kirkens ungdomskor.

Nordkraft Big Band med stort skolekor fra Gl. lindholm skole
2019-10-29 19:00 - 20:30 | Hallen ved Løvvangskole. Løvakken, Løvbakken, Nørresundby, 9400
Nordkraft Big Band spiller sammen med stort skolekor fra Gl.lindholm Skole i Nørresundby.

Syng med mig
2019-10-29 19:00 - 21:00 | Bjerring Forsamlingshus, Bjerring byvej 32, Bjerringbro, 8850
Sangtema: Gudenåens kulturhistorie og sange fra Højskolesangbogen

I disse år oplever fællessangen en opblomstring med en række nationale tiltag så som Sangens Hus og Alsang i 2020.
Omdrejningspunktet over dem alle er Højskolesangbogen, som danner rammen ved ’Syng med Mig’ i Bjerringbro Forsamlingshus.
Musikfagskoleleder Palle Kjeldgaard synger for og beretter om Højskolesangbogens historie og betydning herunder processen med udarbejdelse af den 19. udgave, som udkommer i 2020.
Et tema i Højskolesangbogen er vand herunder havet omkring Danmark, og hvor smiler fager den danske kyst, så vi skal naturligvis synge disse sange og høre om Gudenåens kulturhistorie.

Tilmelding til Klaus Ostenfeld på tlf. 42 17 35 20 eller mail: klausostenfeld@gmail.com
30 kr. pr. voksen / 15 kr. pr. barn. Kaffe og sødt kan købes.
Medarr.: Kulturskolen Viborg

Aftensang og musik
2019-10-29 19:00 - 21:00 | Kirkehuset i Mejrup, Mejrup kirkevej 4, Holstebro, 7500
Sangaften, hvor Mejrup skoles leder Tom Pedersen har valgt at vi skal synge nogle af fællessangene fra Danmarks fællessang. Og med musikledsagelse af et større orkester sammensat til lejligheden.

Sangaften i Kolind+
2019-10-29 19:00 - 21:00 | Kolind+, Bugtrupvej 33, Kolind, 8560, Danmark
Kan du lide fællessang og sange fra Højskolesangbogen, er denne sangaften lige noget for dig.

Organist Tine Emborg Bang indleder aftenen med nogle udvalgte sange, som hun knytter et par ord til.
Hvad der ellers skal synges og fortælles om på aftenen, er der mulighed for selv at komme med ønsker til.
Har du et ønske til en sang, er du derfor meget velkommen til at sende en mail til Jette Nielsen på jn@syddjurs.dk. Så kan det være, at din ønskesang kan blive sunget, og at Tine kan en god historie om sangen eller dens forfatter.
Der bliver serveret kaffe og kage.
Billetter: syddjursbibliotek.dk

Find dine gamle plader frem - Spil Dansk Udgave
2019-10-29 19:00 - 21:00 | Næstved Bibliotek, Kvægtorvet 4-6, Næstved, 4700, Danmark
Næstved Biblioteks pladelytteklub “Pladevennerne” inviterer denne aften til, at du tager dine danske plader med og vi sammen hører på og taler om musikken.
Tag et par af dine gamle plader med og fortæl, hvad de betyder for dig, inden du afspiller dem på bibliotekets pladespiller og vi sammen lytter til dem.
Emner for bibliotekets “pladevenneaften” aftales fra gang til gang. Denne gang er emnet – i anledning af Spil Dansk Ugen – Dansk musik. Derfor spiller vi kun dansk musik for hinanden denne aften.
Du kan evt. finde musikken i bibliotekets omfattende samling af LP’er og CD’er.
Vel mødt til en aften i hyggens og musikkens navn.
Tilmeld dig ved at skrive til kulturformidler Vibeke Sølling på visje@naestved.dk – det koster kun 20 kr. for kaffe og kage.

Danmark synger sammen
2019-10-29 19:00 - 21:00 | Brøndby Strand Kirke, Brøndby Strand Centrum 90, Brøndby Strand, 2660
I anledning af den nationale ’spil dansk uge’ synger vi sammen – både kendte og mindre kendte danske sange og salmer – under kyndig ledsagelse af kirkens organist.
En hyggelig aften for enhver, der har lyst til at pippe med sit næb!
Gratis ost- og pølsebord samt kaffe.
Drikkevarer sælges:

Vand: 10 kr.
Øl: 15 kr.
Vin, glas: 25 kr.
Vin, flaske: 80 kr.

Syng Sammen
2019-10-29 19:00 - 21:00 | Stenløse Kulturhus, Rådhustorvet 2, Stenløse, 3660, Danmark
Syng sammen med skiftende gæstesolister under ledelse af Bjarne Kulmbak og det trofaste husband. Der vil være fællessang og solistoptrædener i en hyggelig og afslappet atmosfære. Programmet er bredt sammensat og rummer både gammelt, nyt, rytmisk og klassisk. Musikskolens støtteforening ”EMUSOS Venner” sælger drikkevarer og kaffe/kage. Åben for alle – ingen tilmelding

Folkekor
2019-10-29 19:00 - 21:30 | Sct. Clemens Kirke, Parkboulevarden 15, Randers, 8900
Folkekoret øver som regel sidste tirsdag i hver måned fra kl. 19.00-21.30, og medvirker hvert år til forskellige arrangementer i kirken. Det kræves hverken tilmelding eller særlige forudsætninger – blot mod på at mødes med en flok andre sangglade mennesker og synge af hjertens lyst! Koret synger næsten altid på dansk og ofte 3-stemmigt. Repertoiret spænder fra danske sange og salmer til populære rytmiske små satser. Vi starter altid med at synge enstemmigt fra højskolesangbogen en halv time inden den “rigtige” korprøve går i gang. Der er efterhånden en række traditioner i koret. Bl.a. medvirker vi ved “Vi synger Julen ind” og “Vi synger sommeren ind” samt Grundlovsdag. Derudover synger koret til et par gudstjenester hvert år. Koret ledes af Rita Rasmussen (tlf. 20322370) og Lisbeth Eilrich Iversen (tlf. 20255710)

Kor Care for Sing'n Swing fra Skærbæk
2019-10-29 19:00 - 21:45 | Kultur- og Forsamlingshuset Emanuel, Tøndervej 38 A, Skærbæk, 6780
Det rytmiske kor fra Skærbæk, “Sing’n Swing”, består af ca. 50 korsangere, som kan lide at synge rytmisk musik, og som bruger en del af deres fritid på at mødes om denne interesse. Tove Tersbøl har været korets leder lige siden starten.
Ove Mynderup som er professionel korsanger, hjælper med at løfte korets niveau og tilfører inspiration ved at synge sammen med koret og arbejder med opvarmningsøvelser, klangdannelse, intonation, frasering og meget mere. Ove Mynderup har en lang undervisningserfaring på musikskole, sideløbende med scenisk optræden på Operaen. Det er blevet til mange solistiske partier i bl.a. Tosca, Don Carlos, Maskarade, Saul og David, Fidelio, Tryllefløjten, Traviata o.m.a.
Han har sunget i små og store ensembler. Arbejdet med næsten alle genrer: Barok, romantik og moderne musik. Desuden musical og populærmusik.

Spil Dansk: Randers Egnsteaters Kor synger godnat på Regionshospitalet
2019-10-29 19:00 - 22:00 | Regionshospitalet Randers, Skovlyvej 15, Randers, 8930
Randers Egnsteaters Kor besøger Regionshospitalet i anledning af Spil Dansk ugen 2019. De skal på ”Godnat-tour”, hvor de synger patienterne godnat på flere forskellige afdelinger.

BANDCLASH
2019-10-29 19:00 - 23:00 | Gimle, Roskilde, Helligkorsvej 2, Roskilde, 4000, Danmark
Deltagerne i “Band Clash ’19” består af musikhold og skolebands fra Himmelev Gymnasium, Roskilde Gymnasium, Roskilde Katedralskole samt Roskilde VUC. Kom og vær med til en hyggelig aften, hvor vi fejrer den danske musik.
Gimle inviterer indenfor til en aften med masser af musik fremført af musikelever fra fire af byens uddannelsessteder. Alle er velkomne til koncerten, og der er gratis entré.
Arrangementet er en del af Spil Dansk Ugen.

Klönk koncert
2019-10-29 19:30 - 20:30 | Øse Efterskole, Sønderskovvej 130, Øse, Varde, 6800, Danmark
Bandet Klönk er i gang med at promovere deres seneste EP ”Vær dog konkret”, som blev udgivet i april, og er i den forbindelse, på en mindre turné i efteråret 2019, og kommer forbi Øse Efterskole tirsdag d. 29/10 kl. 19:30
Ugens kanon på P3
Med inspirationskilder som CV Jørgensen, Kliche, The Minds Of 99, Modeselektor og The Cure åbner vi i den melodiske elektropop/rock gruppe Klönk, dørene op for en ny og spændende lyd. Vi har blandt andet været Ugens Kanon i Karrierekanonen på P3 med nummeret ”Fyldt med Fejl”, som handler om at omfavne klynkeriet og fejlene.
Bandet består af Ole Lauritsen på vokal, Mads Bonde på guitar, Emil Nordkvist på elektronik/kor og Mikkel Hæk på trommer.

Klönks univers
Vores single ”Den gyldne tid” har, i samarbejdet med producer Carsten Heller, der står bag navne som Spleen United, Nephew og Peter Sommer, givet os et ekstra spark i lydbilledet.
I april måned 2019 udkom EP’en “Vær dog konkret” som åbner op for et mere mørkt, tungt og elektronisk univers, dog stadig med spor af den gamle energifyldte Klönk-vibe.
Som publikum kan man godt forberede sig på at blive revet med når der først lukker op for deres melodiske godtepose, der i en umættelig strøm af flagrende, energiske og dansksprogede poetiske perler, åbner helt op for følelsesregistret.

Jazz at the Museum
2019-10-29 19:30 - 20:30 | Mårup Galleriet, Svenskergyden 1, Mårup, Samsø, 8305
Jazzmusiker Bo Stief fortolker og levendegøre Mårup Gruppens Jubilæumsudstilling

Guidet fællessang – aftensange
2019-10-29 19:30 - 21:00 | Sankt Jørgensbjerg Sognegård, Møllehusvej 120, Roskilde, 4000
Når vi synger sammen, gør vi os selv noget godt. Det er sundt at synge, og det gælder os alle. Men hvad en sang betyder for os hver især, det kan være meget individuelt. Hvilken stemning sætter sangen os i? Hvilke følelser vækker melodien i os? Hvilke minder forbinder vi med sangen? Hvad undrer vi os over? Hvad bliver vi begejstret over? Hvad forstår vi hver især ved ordene og teksten?
I efteråret indbyder Sankt Jørgensbjerg Kirke til fællessang og en snak om sangenes betydning for os. “Det bliver ikke en traditionel sangaften, for vi synger måske kun 4 sange, til gengæld undersøger vi sangteksterne og melodierne”, fortæller organist Juliane Ilgner, og forklarer, “at det kan være enkelte vers og strofer som bliver sunget af flere omgange”.
Begynder vi først at dykke ned i den danske sangskat, er der en stribe skønne og mærkværdige ord og begreber, vi kan fordybe os i. Mange har et nært forhold til sange, som vi har sunget igennem vores opvækst og voksenliv, og har oplevet at sangene undervejs i livet skifter betydning.
“I folkekirken har vi stor erfaring med at fællessang rimer på fællesskab og hygge, og vi byder med disse arrangementer ind til en snak og sang i fællesskabet” forklarer Kim Jesper Josefsen, som er frivillig i kirken og formand for menighedsrådet.. “ Alle er velkommen, det eneste krav er, at du har lyst til at synge og snakke om sangene”.
Da der er begrænset pladser, kræver deltagelse tilmelding via e-mail: tilmeld@sjk.dk
Arrangementerne finder sted i Sankt Jørgensbjerg Sognegård, Møllehusvej 120 i Roskilde.

Tonerne giver liv
2019-10-29 19:30 - 21:00 | Frederikshavn Gymnasium, Kærvej 1, Frederikshavn, 9900
Vox Øst – Frederikshavn Gymnasiums og Musikskolen i Frederikshavn Kommunes Pigekor – er værter for Spil Dansk arrangementet – Tonerne giver liv på Frederikshavn Gymnasium.Arrangementet er formet som en alsangskoncert og det holdes tirsdag 29. november kl. 19.30 i gymnasiets Musikhus – lille sal. Vox Øst vil også deltage med vokalindslag.

Jazz at the Museum
2019-10-29 19:30 - 21:00 | Skive Museum, Havnevej 14, Skive, 7800, Danmark
Kom til jazzkoncert med den danske jazz-saxofonist og -komponist Emil Hess.
Emil Hess improviserer gennem udstillingerne en times tid. Dernæst er der en forfriskning i formidlingsrummet.
Koncerten er gratis. Den er støttet af Spil Dansk og er et samarbejde mellem Musikskolen Skive, Skive Jazzklub og Skive Museum.
